gl it gl gl gl uk es pt en pt en gl es ca gl id es en pt gl en en eu gl lt pt gl en gl en gl es en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt en gl gl es es en es gl gl gl gl gl gl gl es gl gl gl gl pt gl pt es gl en es sv es fr es de gl de es gl it gl pt es ceb en en es en sv en es en fr pt es gl de pt es gl de pt es gl en gl es en sv pt es gl fr eu gl gl de pt es gl de es gl en gl en en es en en es en en gl en en es hbs_lat en gl en en es en en es fr gl gl es pt en pt fr es gl ca en gl es gl gl gl es gl gl es gl it gl nb gl en
Pardiñas latexa con máis forza ca nunca
A contorna do balneario volveu vibrar como antano, con milleiros de asistentes que non quixeron perder ningunha das propostas do cartaz, un programa que este domingo continúa con música, pregón de Séchu Sende, premios e obradoiros
photo_camera Un momento do Festival de Pardiñas. S. IGLESIA
"Foi entrar no torreiro e o corazón xa me latía diferente". Así de especial foi a volta do Festival de Pardiñas ao seu fogar, cuxa alma se espallou os últimos dous anos a outros recunchos de Guitiriz.
Ganas había, e así o fixeron saber os milleiros de asistentes que non perderon as propostas que ofrecía o cartaz, desde o aberto de billarda ata a carreira popular, sen esquecer os agardados concertos da noite, nos que Comando Curuxás, Fourth Moon e No Reply se subiron a un escenario cuxo pano baixaron Ruxe Ruxe.
Cristian Caruncho: "Pardiñas é unha festa moi do país pero moderna"
A música non parou en todo o día -por algo Pardiñas é a festa da arte e da música- e entre actuacións dos Xirifeiros e de grupos que improvisaban concertos ao seu paso, os presentes foron quentando motores.
A música tradicional non faltou. S. IGLESIA
Tamén houbo tempo a visitar os máis de cen tenderetes de artesanía que se deron cita e incluso aprender cousas do oficio nalgún dos 30 postos de creadores de instrumentos de música tradicional, chegados de toda Galicia, Madrid, Palencia e Coímbra.
A eses "construtores" de sons lles adicou o investigador Xerardo F. Santomé o seu pregón, o que abría a XXIX Mostra de Instrumentos de Música Tradicional que organiza a Asociación de Gaiteiros Galegos. Para eles pregou "dúas cousas: un sistema fiscal específico e que a antropoloxía galega sexa tratada como tal". E é que, engadiu Santomé, "presidente-dictador de Xistralia", tal e como se definiu entre risas, "o obradoiro dun artesán é único, neles hai un aspecto didáctico e son un centro da lingua". Para rematar, Santomé recoñeceu que "cousas parecidas a Pardiñas pode habelas, pero Pardiñas é singular".
Pregón de Xerardo F. Santomé. S. IGLESIA
Que un festival que naceu da man dun modesto grupo, Xermolos, sopre 43 candeas é, en boa parte, cousa de Alfonso Blanco. A el, que este ano non puido asistir, lle adicou as súas palabras a alcaldesa, Marisol Morandeira: "Ben seguro que para o ano aquí estará con nós", dixo, porque Alfonso é a alma máter dun festival que reúne a vellos e novos, principiantes e veteranos. Tan veteranos como Roberto Santamariña, de Xermolos, que leva "42 anos colaborando" e, asegura, o de este sábado foi "algo espectacular".
Merce, de Mondoñedo, por exemplo, leva indo ata a parroquia guitiricense unhas tres décadas e, nesta ocasión, acompañada por Raquel, de Lalín, e Iria, de Compostela, que manifestaron que o que máis lles presta de Pardiñas "é o ambiente, así, en xeral".
O pregoeiro da Mostra de Instrumentos Tradicionais, Xerardo F. Santomé, adicou a súa intervención aos "construtores de sons"
Tamén foron en grupo Os Sedentos, de Narón, a quen lles dixeron nada máis chegar aquilo de "canto tempo sen vernos!", porque hai caras que se repiten e este ano non ía ser menos. Así foi o caso de Miguel, de Rábade, quen vai "desde pequeniño, cando me traían meus pais", e agora continúa a tradición cos seus amigos Marcos, de Lugo, que apuntaba que "estamos ofrecidos a Pardiñas"; Álex, de Barcelona; e Nerea, de Donosti, a principiante do equipo que xa prometeu volver.
Este domingo continúa a festa rachada, coa música de Carapaus, Xabi Aburruzaga, Tandub, Festicultores, as pandeireteiras Ultreia e Rabeira, ademais do espectáculo Abracadáver, o pregón de Séchu Sende, o obradoiro de baile con Nuria Gesteira e de Treboada con Oli Xiráldez e a entrega de premios do Certame Terra Chá.
verano Pardiñas ocio Guitiriz
Isabel Preysler advierte a Íñigo Onieva: "No te acerques a mi hija"
Trillo gana una carrera popular y un trail en menos de 24 horas
Mira Lugo ▶ Carlota Eiros, cáncer y Miliki
Cortado el corredor entre O Páramo y Sarria y desviado el tráfico por la LU-546
AGENDA 📆 Hoy en Lugo
Naty, una madre lucense de 32 años que se posiciona como instagramer emergente
Descubren una "entrada monumental" en el yacimiento de Penas do Castelo
Muere en un accidente de tráfico en Castro de Rei un joven trabajador del Concello de Cospeito
Un hombre de 35 años fallece durante el montaje de una atracción de San Froilán
Las redes sociales se rinden a la parodia de una gallega sobre la educación en España
Isabel Preysler advierte a Íñigo Onieva: "No te acerques a mi hija"
Trillo gana una carrera popular y un trail en menos de 24 horas
Mira Lugo ▶ Carlota Eiros, cáncer y Miliki
Cortado el corredor entre O Páramo y Sarria y desviado el tráfico por la LU-546
AGENDA 📆 Hoy en Lugo
Más en A Chaira
Nace en Meira una asociación sobre medio ambiente de nivel internacional
Detenida una banda que dañó alumbrado en Vilalba y Guitiriz para robar cobre
Pasión equina en su máxima expresión en A Gañidoira
Ana Sandamil declarará ante el TSXG el día 30 por videoconferencia por su recurso
2-2. Tablas entre Vilalbés y Rápido en un duelo sin dueño
A Vila das Pontes recupera o seu esplendor pasado
Seis heridos y un perro muerto en un accidente múltiple en As Pontes
Pesar en Cospeito por la muerte en accidente de un operario municipal